kardosdrur/scandi-wiki huggingface dataset:
Kevine Feige

Kevin Feige, (/ˈfaɪɡiː/; FY-ghee; født 2. juni 1973) er en amerikansk filmproducer og formand for Marvel Studios.
De film, han har produceret, har samlet haft bruttoindtægter fra biografer på 21 milliarder amerikanske dollars.

Filmproducer 
På den første X-men film blev Feige gjort til assisterende producer på grund af hans viden om Marvel-Universet. Avi Arad var så imponeret, at han hyrede Feige til at arbejde som hans NR.2 på Marvel Studios . Feige blev udnævnt til president for produktion for Marvel Studios i Marts 2007.

I November 2012 blev det annonceret, at Feige ville modtage "Motion Picture Entertainer of the Year award" på ICG Publicists Guild Awards 22. februar, 2013. Formanden for prisudvalget, Henri Bollinger", sagde at Feiges forståelse og værdsættelse af reklame og markedsførings betydning for en films succes har ført til en perlerække af blockbuster film, baseret på Marvel tegneserier i løbet af de seneste 10 år." pr. April 2015, hans kontrakt med Marvel Studios udløber i 2018.

References

Eksterne henvisninger 
 

Filmproducere fra USA
Iiwi

Iiwi () er en spurvefugl, der lever på Hawaii.

Noter 
 IOC World Bird List
 Avibase - the world bird database

Eksterne henvisninger 

Finker
Fugle fra Hawaii
Sergej Sobjanin

Sergej Semjonovitj Sobjanin (, ; født 21. juni 1958 i Khanty-Mansíjskij autonome okrug, Sovjetunionen) er en russisk politiker. Han har fungeret som borgmester i Moskva fra oktober 2010 til 5. juli 2013 og blev genvalgt som borgmester den september 2013 ved kommunevalgene.

Sobjanin har tidligere fungeret som guvernør i Tjumen oblast (2001-2005), vicepremierminister for Rusland (2005-2008) og leder af præsidentens administration (2008-2010). Sobjanin er medlem af det regerende politiske parti, Forenet Rusland, og valgt ind i partiets ledende organer.

Referencer

Eksterne henvisninger 

Politikere fra Rusland
Personer fra Khanty-Mansíjskij autonome okrug
Borgmestre i Moskva
Saltimbocca

Saltimbocca (eller saltinbocca, hopper ind i munden) er en italiensk kødret af kalvekød, prosciutto (italiensk skinke) og salvie. Saltimbocca alla romana er en typisk ret for Rom og Lazio, men varianter findes i andre italienske regioner og i Schweiz, Spanien og Grækenland.

Et tyndt stykke skinke og et salvieblad rulles ind i en tynd skive kalvekød og steges. Retten serveres med en lys sovs.

Mad fra Italien
Kødretter
N.H. Søe

Niels Hansen Søe (kendt som N.H. Søe) (født 29. november 1895, død 10. juni 1978) var en dansk teolog og præst.

Søe blev cand.theol. fra Københavns Universitet i 1920. I 1925 blev han sognepræst i Hvidovre, og fra 1930 var han i tre år udsendt som dansk præst i Shanghai. Han blev docent ved Københavns Universitet i 1934 og Eduard Geismars efterfølger som professor i etik og religionsfilosofi 1939–65; han var desuden universitetets prorektor 1962–63. Æresdoktor ved Universitetet i Oslo i 1951. 1927–28 og 1939–42 var Søe formand for den kristelige studenterbevægelse.

Søe udviklede en åbenbaringsteologi, der var påvirket af bl.a. Søren Kierkegaard og Karl Barth, skønt Søe gav den sit eget præg. Den lutherske Søes distance til den calvinske Barth kom tydeligst til udtryk i det teologiske syn på sakramenterne. Søe fulgte derimod Barth i kritikken af eksempelvis nazismen og Oxfordgruppebevægelsen.

Søes omfattende udgivelser dækker store dele af det teologiske og til dels også det filosofiske fagområde, bl.a. lægmandsdogmatikken Den kristne Tro, lærebogen Kristelig Etik, (oversat til tysk: Christliche Ethik), filosofihistorien Fra Renæssancen til vore Dage, en række kommentarer til de bibelske skrifter samt bøger om Karl Marx, Carl Gustav Jung og Religionsfilosofi (oversat til tysk: Religionsphilosophie). Han virkede også som anmelder ved Kristeligt Dagblad. Desuden bidrog han til teologihistorien med udgivelsen Dansk teologi siden 1900, der i forholdsvis kort form omtaler alle (systematiske) teologer fra 1900 og frem til bogens udgivelsestidspunkt, 1965.

Værker i udvalg 
 Die Allwirksamkeit Gottes und das Selbstleben der Creatur (1925)
 Er Jesu Undere skete? (1930)
 De tre første Evangeliers indbyrdes Forhold (1933)
 Hvad er Synd? (1933)
 Karl Barth og Nazikirken (1934)
 Helligaanden og det aabenbarede Ord (1935)
 Luther og Oxford (1935)
 Gudsordet og Menneskesjælen (1936)
 Retfærdiggørelse af Tro og det nye Liv (1936)
 Erkendelsen og Virkeliggørelsen af det Gode : kristeligt etiske Principspørgsmaal (1937)
 Jeremias - og Tidens Mangel paa Selvhengivelse (1937)
 Paulus' Brev til Filippenserne (1937)
 Genkomstens Evangelium (1938)
 Vi forsager (1938)
 Den kristne Tro (1939)
 Karl Barths Bibelopfattelse (1939)
 Kirken og Sektproblemet (1939)
 Guds Almagt og det Onde (1940)
 Kristelig Etik (1942, 5. udg. 1962)
 De sidste Tider (1943)
 Profeten Jeremias (1943)
 Fra renæssancen til vore dage (1945, 4. udg. 1964)
 Gudsordet i Atomalderen (1947)
 Livets Gaade – Korsets Gaade (1947)
 Karl Marx og Marxismen (1951)
 Paulus' breve til korinterne (1957)
 C.G. Jung (1965)
 Dansk teologi siden 1900 (1965)

Noter

Litteratur 
 Festskrift til N.H. Søe 29. november 1965.

Eksterne henvisninger 
 
 
 Københavns Universitets Årbog 1978, s. 475–78.

Teologer fra Danmark
Professorer fra Københavns Universitet
Danskere i 1900-tallet
Faglitterære forfattere fra Danmark
Dansksprogede forfattere fra Danmark
Æresdoktorer ved Universitetet i Oslo
Grønning (Skive Kommune)

Grønning er en dansk landsby i Grønning Sogn, Skive Kommune. Den ligger mellem Skive og Breum på sekundærrute 551.
Der er en lille sportsplads i midten af byen. 
Grønning ligger på Åkjærsvej og har to sideveje, Dalgårdsvej og Grønningvej. I byen bor der  omkring 58 mennesker.

Byer i Skive Kommune
Blak

Henrik Blak (født 1989), bedre kendt som Blak er en dansk rapper og sangskriver fra Nakskov. Han er bedst kendt for sit hit "Nede Mette" fra 2016, der var den mest streamede og downloadede single dette år.

Karriere 
Blak er født og opvokset i Nakskov og har siden 2002 rappet og skrevet musik. I 2007 var han med til at starte FlexMusic, der udover Blak selv bestod af kunstnerne Jimilian og Mido. Blak arbejder hovedsageligt som sangskriver I FlexMusic, men udgav selv nummeret "Ta' dine stiletter af" i 2011 under kunstnernavnet Enrico Blak.

I 2015 udgav han sammen med Jimilian nummeret "Slem igen", der opnåede en 8-plads på Tracklisten, og lå nummer 1 på Dancecharten i over 20 uger. I samme forbindelse skiftede han kunstnernavn til "Blak". Nummeret blev også remixet og blev udgivet af Hedegaard.

I 2016 debuterede Blak med sit eget nummer, som var lavet seks år forinden med hans faste producer Reza Khani, det var dog ikke meningen at Nede Mette nogensinde skulle se dagens lys, da det mest var en sang der blev lavet som en joke, det endte dog med at Blak udgav "Nede Mette" d. 15.04.16, i samarbejde med FlexMusic og Sony Music Entertainment, der gik ikke længe før Nede Mette blev 2016 store hit. Nummeret gik nummer 1 på Spotify efter 4 dage, og var allerede gået guld efter 10 dage, og dobbelt platin d. 06.07.16. Sangen havde på sit højeste mellem 325-350.000 plays dagligt, med mange ugers førstepladser på både Tracklisten og Spotify og adskillige andre playlister.

I år 2016 blev Henrik Blak snydt for flere millioner af Besmir Ismaili (Jimilians bror). Ifølge dokumentaren "Nede Mette - hittet der ødelagde alt" (2020) viser det sig at, Henrik Blak skrev under på en kontrakt der fraskrev alle rettigheder til Henrik Blak. En kontrakt som skulle være til gode for selskabet "Flex Music", som derefter har gavnet Besmir Ismaili og hans bror Jimilian med flere millioner kroner. Kontrakten blev skrevet under inden hittet "Nede Mette" blev udgivet. Henrik Blak mistede i alt 6,8 millioner udelukkende på streams, fra forskellige streamingtjenester.

Diskografi

Album 
 Sene nætter sydpå (2017)

Singler

Referencer 

Singer-songwritere fra Danmark
Klay Thompson

Klay Alexander Thompson (født 8. februar 1990) er en amerikansk basketball spiller, der spiller i den amerikanske liga NBA. Han er søn af tidligere NBA spiller Mychal Thompson. Klay Thompson blev valgt som nummer 11 i NBA draften 2011 af Golden State Warriors, som han stadig spiller for. Og det er også derfor at han har nummer 11 på sin spiller trøje 

Klay Thompson er to gange NBA All-Star(2015-2016) og har en NBA mesterskabstitel(2015). Han har været en af nøglespillerne for Golden State Warriors rekord sæson i 2016 med 73 vundne kampe, hvor de slog Chigaco Bulls tidligere rekord med 72 vundne kampe.

Han er den ene halvdel af en af de bedste duoer i NBA "The Splash Brothers" sammen med Stephen Curry, der er to gange NBA's MVP.

Referencer

Eksterne henvisninger 

Washington State bio

Basketballspillere fra USA
Deltagere for USA ved sommer-OL 2016
Basketballspillere ved sommer-OL 2016 
Olympiske mestre fra USA
Medaljevindere ved sommer-OL 2016
Terrorangrebet i Orlando 2016

Terrorangrebet i Orlando 2016 var et amerikansk terrorangreb og masseskyderi den 12. juni 2016 på Pulse, en natklub for homoseksuelle i Orlando i Florida. Mindst 50 blev dræbt og 53 såret. Skytten, Omar Mir Seddique Mateen - en 29-årig muslimsk amerikaner af afghansk afstamning - lovede troskab til Islamisk Stat Irak og Levanten (ISIL) før angrebet.

Angrebet var det mest dødbringende i USA's historie, det mest dødelige tilfælde af vold mod LGBT-personer i USA's historie, og dødeligste angreb på civile i USA siden 11. september, 2001.

Angrebet 

Omkring klokken 02.02 EDT (08.02 CEST) den 12. juni blev der hørt skud, og en politibetjent fra Orlando Police Department (OPD) ved natklubben gik til modangreb på en bevæbnet mand og skød tilbage. Pulse lagde et opslag på deres Facebook-side klokken 2:09 (EDT; 8:09), "Alle skal ud af Pulse og blive ved med at løbe." Pistolmanden var bevæbnet med én riffel, én pistol og én "enhed", som embedsmænd mente var en anden trussel. Da flere politibetjente gik til modangreb på den mistænkte, trak han sig tilbage til natklubben og begyndte at tage gæster som gidsler.

Ofre 
Mindst 50 med den bevæbnede blev dræbt, og 53 andre med en politimand blev såret. Mange var i kritisk tilstand og blev behandlet på hospitalet. Natklubben ligger tre blokke fra Orlando Regional Medical Center, det primære regionale traumecenter, og mange af ofrene blev kørt dertil. To andre hospitaler behandlede også ofrene.

De dødes identiteter blev offentliggjort af Orlando efter anmeldelser fra de nærmeste pårørende. I juni 2016 stod følgende på den offentlige tabsliste:

 Stanley Almodovar III, 23
 Amanda Alvear, 25
 Oscar A. Aracena-Montero, 26
 Rodolfo Ayala-Ayala, 33
 Alejandro Barrios Martinez, 21
 Martin Benitez Torres, 33
 Antonio D. Brown, 29
 Darryl R. Burt II, 29
 Jonathan A. Camuy Vega, 24
 Angel L. Candelario-Padro, 28
 Simon A. Carrillo Fernandez, 31
 Juan Chevez-Martinez, 25
 Luis D. Conde, 39
 Cory J. Connell, 21
 Tevin E. Crosby, 25
 Franky J. Dejesus Velazquez, 50
 Deonka D. Drayton, 32
 Mercedez M. Flores, 26
 Juan R. Guerrero, 22
 Peter O. Gonzalez-Cruz, 22
 Paul T. Henry, 41
 Frank Hernandez, 27
 Miguel A. Honorato, 30
 Javier Jorge-Reyes, 40
 Jason B. Josaphat, 19
 Eddie J. Justice, 30
 Anthony L. Laureano Disla, 25
 Christopher A. Leinonen, 32
 Brenda L. Marquez McCool, 49
 Jean C. Mendez Perez, 35
 Akyra Monet Murray, 18
 Kimberly Morris, 37
 Jean C. Nives Rodriguez, 27
 Luis O. Ocasio-Capo, 20
 Geraldo A. Ortiz-Jimenez, 25
 Eric I. Ortiz-Rivera, 36
 Joel Rayon Paniagua, 32
 Enrique L. Rios Jr., 25
 Juan P. Rivera Velazquez, 37
 Yilmary Rodriguez Solivan, 24
 Christopher J. Sanfeliz, 24
 Xavier E. Serrano Rosado, 35
 Gilberto R. Silva Menendez, 25
 Edward Sotomayor Jr., 34
 Shane E. Tomlinson, 33
 Leroy Valentin Fernandez, 25
 Luis S. Vielma, 22
 Luis D. Wilson-Leon, 37
 Jerald A. Wright, 31

Kilder

Eksterne henvisninger 
 Puls natklub hjemmeside
 
 Liste over bekræftede ofre

Massakrer i USA
Terrorhandlinger i USA
LGBT-historie
Gidseltagninger
Skyderier i USA
Masseskyderier
Nicolai Branzeu

Nicolai Branzeu (født 28. december 1907 i Pitesti - død 7. august 1983 i Arad, Rumænien) var en rumænsk komponist, dirigent, lærer og professor.

Branzeu studerede komposition og direktion på Musikkonservatoriet i Bukarest, og på Schola Cantorum i Paris.

Han har skrevet 4 symfonier, orkesterværker, kammermusik, operaer, korværker, sange, instrumental musik for mange instrumenter etc.

Branzeu var professor i musik på Musikkonservatoriet i Arad, og dirigent for Arad Symfoniorkester, og den Rumænske opera.

Udvalgte værker 

 Symfoni nr. 1 (1954-1955) - for orkester
 Symfoni nr. 2 "For freden" (1963) - for kvindekor og orkester
 Symfoni nr. 3 (1977) - for orkester
 Kammersymfoni (?) - for strygerorkester 
 "2 symfoniske skitser" (1940) - for orkester
 Symfonisk suite (1950-1952) - for orkester

Kilde 
 Om Nicolai Branzeu på www.musicweb-international.com

Komponister fra Rumænien
Dirigenter fra Rumænien
Lærere fra Rumænien
Professorer fra Rumænien
Amaq

Amaq (, Al-Amaq) er et nyhedsbureau oprettet af Islamisk Stat i august 2014. Bureauet er ikke organiseret i nogen af de internationale nyhedsbureauorganisationer og er ikke officielt anerkendt. Det fungerer samtidigt som talerør for Islamisk Stat.

Navnet Amaq stammer fra en syrisk by, der nævnes i en profeti af Muhammed, hvor muslimer efter sigende skulle vinde en stor sejr over Rom. Rom forstås af mange som en eufemisme for den vestlige verden i enten Al-Amaq eller Dabiq, begge beliggende i det nordlige Syrien, nær grænsen til Tyrkiet.

Bureauet driver en døgndækkende nyhedsservice udelukkende med nyheder fra Islamisk Stat og deres affilierede grupper. Nyhederne leveres på engelsk og arabisk. Det var Amaq der offentliggjorde Islamisk Stats ansvarstagen for bl.a. Terrorangrebene i Paris november 2015, Terrorangrebene i Bruxelles i marts 2016, og Terrorangrebet i Orlando 2016. Amaq benytter sig primært af en smartphone-app ved navn "Telegram" til at offentliggøre sine nyheder i en kort telegramstil, samtidig forsøger de at undgå Islamisk Stats ofte floromvundne sprogbrug i et forsøg på at fremstå mere neutrale.

Amaq er et led, sammen med f.eks. møntudstedelse, i Islamisk Stats forsøg på at legitimere sig selv overfor både de lokale i deres område og i omverdenens øjne.

Noter

Nyhedsbureauer
Wilhelm Georg Berger

Wilhelm Georg Berger (født 4 december 1929 i Rupea - død 8 marts 1993 i Bukarest, Rumænien) var en rumænsk komponist, musikolog, violinist og dirigent af tysk afstamning.

Berger studerede komposition, direktion, musikhistorie, violin og bratch på Musikkonservatoriet i Bukarest, og privat.

Han har skrevet 24 symfonier, orkesterværker, kammermusik, 21 strygerkvartetter, korværker,  instrumental musik etc

Berger var violinist i Georges Enescu Philharmonic Orchestra og Composers Union Quartet. Underviste herefter som musikolog.

Udvalgte værker 

 Symfoni nr. 1 "Lyrisk" (1960) - for orkester
 Symfoni nr. 2 "Episk" (1963) - for orkester
 Symfoni nr. 3 "Drama" (1964) - for orkester
 Symfoni nr. 4 "Tragisk" (1964) - for orkester
 Symfoni nr. 5 "Højtidelig musik" (1968) - for orkester
 Symfoni nr. 6 "Harmoni" (1969) - for orkester
 Symfoni nr. 7 "Energi" (1970) - for orkester
 Symfoni nr. 8 "Stjerne" (1971) - for blandet kor og orkester
 Symfoni nr. 9 "Fantasi" (1974)
 Symfoni nr. 10 (1974) for orgel og orkester
 Symfoni nr.11 "Sarmisegetuza"(1976) - for vokalkvartet og blandet kor
 Symfoni nr. 12 "På Steaua" (1978) - for orkester
 Symfoni nr. 13 "Højtidelig" (1980) - for orkester
 Symfoni nr. 14 "BACH" (1985) - for orkester
 Symfoni nr.15 "Metamorfoser" (1986) - for orkester
 Symfoni nr. 16 "Hvorfor" (1986) - for orkester
 Symfoni nr. 17 "Og hvis" (1986) - for orkester
 Symfoni nr. 18 (1986) - for orgel og orkester
 Symfoni nr. 19 "Året 1918" (1986) - for orkester
 Symfoni nr. 20 "Uendelige sange" (1986) - for orkester
 Symfoni nr. 21 "Mod og Glæde" (1986) - for orkester
 Symfoni nr. 22 "Monolog" (1989) - for orkester 
 Symfoni nr. 23 "Dialog (1989) - for orkester
 Symfoni nr. 24 "Lignelse" (1989) - for orkester
 21 Strygerkvartetter (1954-1988) 
 Sonate (1979) - for orgel

 Om Wilhelm Georg Berger på www.musicweb-international.com

Komponister fra Rumænien
Violinister fra Rumænien
Dirigenter fra Rumænien
Emil Gilels

Emil Grigorjevitj Gilels (født 19. oktober 1916 i Odessa, Det Russiske Kejserrige, død 14. oktober 1985 i Moskva, Sovjetunionen; ; ) var en russisk koncertpianist.

Gilels anses som en af det 20. århundredes store pianister. Han studerede klaver, fra han var 5 år gammel, og gav sin første offentlige klaverkoncert, da han var 12 år gammel. Han var mest kendt for sine indspilninger af Beethovens klaversonater, men var ligeledes en stor fortolker af Brahms, Schumann, Grieg, Chopin, Prokofjev og Rakhmaninov.

Han var en af de første russiske musikere ved siden af David Ojstrakh, som fik tilladelse af den daværende sovjetiske regering til at rejse på turné og give koncerter i Vesten.

Gilels var beundret for sine store tekniske færdigheder og sin store klangfylde, kontrol og fortolkninger på klaveret.

Udvalgte indspilninger 

 Ludwig Van Beethoven - Sonater
 Ludwig Van Beethoven - Klaverkoncerter 1-5
 Edvard Grieg - Lyriske Stykker
 Franz Liszt - Sonate i Hm

Kilde 

 Om Emil Grigorjevitj Gilels på www.bach-cantatas.com 

Pianister fra Rusland
Personer fra Odessa
Prosciutto

Prosciutto () er det italienske ord for skinke. Prosciutto crudo er en tørsaltet, lufttørret skinke, der normalt skæres i tynde skiver og serveres uden tilberedning. Kogt skinke hedder prosciutto cotto.

Skinke indgår i flere italienske retter som saltimbocca eller som antipasto, fx viklet omkring en grissini eller i sandwich.

 Referencer 

 Eksterne henvisninger 

 McGee, Harold. On Food and Cooking (revised).'' New York, New York: Scribner, 2004. 

Mad fra Italien
Svinekød
Line Kjærsfeldt

Line Højmark Kjærsfeldt (født 20. april 1994 i Århus) er en dansk badmintonspiller. Hun lå pr. 28. juni 2019 nr. 19 på verdensranglisten i single og nr. 111 i mixeddouble. Hun blev udtaget til OL i 2016.

Referencer

Eksterne henvisninger 
 

Badmintonspillere fra Danmark
Personer fra Aarhus
Deltagere for Danmark ved sommer-OL 2016
Pragtkærte

Pragtkærte (Oenothera lindheimeri) – eller Gaura, som den ofte kaldes, er en flerårig, urteagtig plante med tueformet vækst, overhængende skud og endestillede stande med hvide eller lyserøde blomster. På grund af den lange blomstringstid (juni-oktober) dyrkes den som sommerblomst. I sit hjemland, USA, er den et frygtet ukrudt, som formerer sig både ved frø og stumper af jordstænglen.

Kendetegn 
Pragtkærte har en tuedannende vækst med oprette til overhængende, fint hårede stængler. De spredt stillede blade er smalt elliptiske eller smalt spatelformede med groft tandede bladrande. Begge bladsider er græsgrønne og glatte. Blomstringen foregår i juni-oktober, hvor man finder blomsterne i endestillede, smalle stande. De enkelte blomster er 4-tallige og regelmæssige med hvide til lyserøde kronblade. Bægerbladene skifter farve: de er rosa i knop, om morgenen, når blomsten springer ud, er de hvide, men ved afblomstringen om aftenen bliver de igen svagt rosa. Frugterne er kapsler med mange frø.

Rodsystemet består af en jordstængel og mange trævlede rødder.

Planten bliver ca. 100 cm høj, mens tuen kan blive ca. 50 cm i diameter.

Hjemsted 
Arten hører hjemme i det sydvestligste Alabama, hele Louisiana og det sydlige Texas samt det nordøstlige Mexico, hvor den er udbredt på lysåbne og tørre, næringsfattige sandområder. I det sydvestlige hjørne af Texas vokser den på gammelt flyvesand sammen med bl.a. Blå Moskitogræs, Bouteloua curtipendula, Bøffelgræs, Dalea spp., Desmanthus virgatus, Ephedra aspera, Liden Præriegræs, Lucerne, Mimosa nutalii, Senegalia greggii, Storblomstret Frøkenhat, Tråd-Bynke og ''Yucca spp.

Galleri

Noter 

Hvide blomster
Lyserøde blomster
Haveplanter
Tørketålende planter
Laurbærdue

Laurbærdue () er en dueart, der lever på de Kanariske Øer.

Noter 
 Avibase - the world bird database

Eksterne henvisninger 

Duefugle
Makaronesiens fugle
Blåøjet skarv

Blåøjet skarv ( eller Leucocarbo atriceps) er en skarv, der lever ved kysterne af Patagonien i det sydlige Sydamerika samt på Graham Land på Antarktis og mange øer i området, f.eks.  Falklandsøerne.

Noter 
 Avibase - the world bird database

Eksterne henvisninger 

Antarktis fugle
Patagoniens fugle
Det sydlige ishavs fugle
Skarver
Golf under sommer-OL 2016

Golf under Sommer-OL 2016 blev afviklet på den nyanlagte olympiske golfbane på Reserva de Marapendi som ligger i Barra da Tijuca området i Rio de Janeiro fra 11. – 14. august (herrer) og 17. – 20. august (damer).
Golf var med til OL for første gang siden OL i 1904 i St. Louis, Missouri, USA.

Turneringsformat 
Konkurrencerne blev afviklet efter de almindelige golfregler som et 72 hullers individuelt slagspil for både damer og herrer. I hver konkurrence deltog der 60 spillere.

Den olympiske turnering

Herrer

Damer

Medaljefordeling

Medaljevindere

Medaljetabel

Kilder 
  
 http://www.igfgolf.org/olympic-games/
Boderne (Åker Sogn)

Boderne er et fiskerleje på Bornholms syd-øst kyst ca 5 km syd for Aakirkeby. Boderne havn er en lille privat havn med få gæstepladser. 

Ved Boderne er der mange sommerhuse og også restaurant, café og ishus. Det er også her den store tøjbutik Pia Stærmose er beliggende.

For enden af stranden ved Boderne starter det militære øvelsesområde Raghammer, som dog kun sjældent bruges i højsæsonen. I så fald er området lukket.

Byer på Bornholm
Wesley La Violette

Wesley La Violette (4. januar 1894 – 29. juli 1978) var en amerikansk komponist.

Referencer 

Komponister fra USA
Parlamentsvalget i Spanien 2016

Parlamentsvalget i Spanien 2016 blev afholdt søndag den 26. juni 2016, valget var det 12. Cortes for Kongeriget Spanien. Ved valget skulle der vælges 350 pladser til deputeretkammeret og 208 af 266 pladser til senatet.

Resultater

Kamret af folkevalgte

Senatet

Politiske valg i Spanien
Spanien 2016
Johann Joachim Becher

Johann Joachim Becher (født 6. maj 1635, død 1682) var en tysk kemiker og læge.

Trods et uroligt omflakkende liv, en kort tid som professor i medicin ved universitetet i Mainz og livlæge hos kurfyrsten, senere som livlæge og alkymist ved hofferne i München og Wien, og til sidst optaget af fantastiske projekter i Haarlem og England, altid jaget, fordi han var for ærlig til at bedrage sine velyndere, måske også for åben og frimodig, har han sat sit spor dybt i kemiens historie. Interesse har forskellige af hans eksperimentelle arbejder fx om stenkul, fremstilling af tjære, olie, beg og gas og om metalfremstilling, men særligt hans teoretiske betragtninger; han udvidede Basilius Valentius’ og Paracelsus’ anskuelser over de uorganiske stoffer, som han antager sammensatte af 3 "jordarter", den merkurielske, den glasdannende og den brændbare (terra pingvis), hvilken sidste går bort ved forbrænding, også ved metallernes. Herved lagde han grunden til den senere af Stahl opstillede teori om flogistisk kemi. Også ved fremsættelse af økonomiske teorier og som en af grundlæggerne af merkantilismen i Tyskland har han haft betydning.

Eksterne henvisninger 
 Salmonsens Konversationsleksikon, 2. udgave, bind II, s. 799

Kemikere fra Tyskland